open-index/open-wikipedia-markdown huggingface dataset:
Ρατζντάνι Ουνναγιάν Καρτριπάκχα

μικρογραφία|Έδρα
Το **Ρατζντάνι Ουνναγιάν Καρτριπάκχα**, ή **RAJUK** (σε ακριβή μετάφραση: Αρχή Ανάπτυξης Πρωτεύουσας της Κυβέρνησης του Μπαγκλαντές) είναι Μπανγκλαντεσιανός δημόσιος οργανισμός που είναι υπεύθυνος για το συντονισμό της αστικής ανάπτυξης στην Ντάκα του Μπαγκλαντές. Η RAJUK απαρτίζεται από διάφορους δημόσιους υπαλλήλους, πολεοδόμους, αστικούς διαχειριστές, μηχανικούς και αρχιτέκτονες.

Είναι το Εθνικό Επιτακτικό Συμβούλιο για το σχεδιασμό κτιρίων, κτημάτων και πόρων, κατανομή οικοπέδων, και εγκρίσεις κατασκευής τόσο από το δημόσιο όσο και από ιδιωτικούς φορείς. Χρησιμοποιεί τον Κανόνα Εταιρείας Βελτίωσης της Ντάκα (την Κατανομή της Γης) του 1969 και Την Πράξη Βελτίωσης της Πόλης του 1953, δημιουργημένες πριν την Ανεξαρτησία του Μπανγκλαντές.

## Προγράμματα στέγασης
* Κατοικημένη Περιοχή Τζιλμίλ
* Νέα Πόλη Πουρμπατσάλ

## Δραστηριότητες
Εκτελεί κινήσεις εναντίον πολεοδομικών παραβάσεων στην Ντάκα. Αυτό είναι δύσκολο, καθώς η αστυνόμευση της παράνομης ανάπτυξη είναι περιορισμένη.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ντάκα
Κατηγορία:Κυβερνητικές υπηρεσίες του Μπανγκλαντές
Βαλκανικό Πρωτάθλημα Ιστιοπλοΐας 1967

Το **Βαλκανικό Πρωτάθλημα Ιστιοπλοΐας 1967**, γνωστό ως **Α΄ Βαλκανικοί Ιστιοπλοϊκοί Αγώνες** ή **Βαλκανικό Πρωτάθλημα Φινν** ήταν η πρώτη διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Ελληνική Ιστιοπλοική Ομοσπονδία και τον Βασιλικό Ναυτικό Όμιλο. Η διοργάνωση πραγματοποιήθηκε στο Φαληρικό Όρμο, στην Αθήνα από την Τρίτη 1η έως και την Κυριακή 6 Αυγούστου του 1967. 

Το πρωτάθλημα διεξήχθη με σκάφη τύπου Φινν σε 5 διαδρομές και έλαβαν μέρος μόνο άνδρες αθλητές από τις χώρες Βουλγαρία, Ελλάδα, Ρουμανία και Τουρκία.

Στον πίνακα των μεταλλίων πρωταθλητής αναδείχθηκε ο Παναγιώτης Κουλιγκάς για την Ελλάδα με 14,7 βαθμούς. Την δεύτερη και την τρίτη θέση κατέκτησαν ο Νικολτσέου από τη Ρουμανία με 22,7 βαθμούς και ο Αναστάσιος Βατίστας από την Ελλάδα με 25,7 βαθμούς.

H απονομή των επάθλων στους νικητές των αγώνων έγινε στο Βασιλικό Ναυτικό Όμιλο από τον Υπουργό Δημοσίας Τάξεως Παύλο Τοτόμη με παρουσία του Γενικού Γραμματέα Αθλητισμού Κωνσταντίνου Ασλανίδη και άλλων επισήμων.

Πρωτεργάτης των αγώνων ήταν ο Νίκος Σταυρίδης, τότε πρόεδρος της Ελληνικής Ιστιοπλοικής Ομοσπονδίας έχοντας την ιδέα για την διοργάνωση ενός πρωταθλήματος μεταξύ των Βαλκανικών χωρών με σκοπό την ενίσχυση των δεσμών μεταξύ των χωρών αυτών όσον αφορά την ιστιοπλοΐα.

## Κάτοχοι μεταλλίων

## Αποτελέσματα

1Αναφέρεται και ως Νικολτσέου, Νικολτσέον, Μικολτσίου.
## Πίνακας μεταλλίων

## Παραπομπές


Κατηγορία:Βαλκανικό Πρωτάθλημα Ιστιοπλοΐας
Κατηγορία:Ιστιοπλοΐα το 1967
Κατηγορία:Αθλητισμός στην Αθήνα
Μόρατσνικ (νήσος)

Το **Μόρατσνικ** () είναι νήσος εντός της Λίμνης Σκαντάρ, στον μαυροβουνιακό δήμο του Μπαρ.

## Μοναστήρι

Το Μοναστήρι του Μόρατσνικ () είναι Σερβικό Ορθόδοξο μοναστήρι ανεγερθέν επί της Νήσου Μόρατσνικ της Λίμνης Σκαντάρ, στο σημερινό Μαυροβούνιο. Πρώτη αναφορά στο όνομα του συγκεκριμένου μοναστηριού γίνεται το 1417 εντός εγγράφου προερχόμενου από τον Μπάλσα Γ΄.

## Παραπομπές


Κατηγορία:Νησιά του Μαυροβουνίου
Κατηγορία:Μπαρ (Μαυροβούνιο)
Ντομαγκόι Βίντα

Ο **Ντομαγκόι Βίντα** (*Domagoj Vida*, κροατική προφορά: [dômaɡoj ʋîːda]; γεννημένος στις 29 Απριλίου 1989) είναι Κροάτης ποδοσφαιριστής που αγωνίζεται ως αμυντικός για την ΑΕΚ  και μόλις αποσύρθηκε από την εθνική Κροατίας. Είναι ικανός να παίξει σε οποιαδήποτε αμυντική θέση, αλλά χρησιμοποιείται ως επί το πλείστον ως κεντρικός ή δεξιός μπακ.

## Καριέρα
### Σε συλλόγους
Η καριέρα του ξεκίνησε το 2006 στην Όσιγιεκ και τέσσερα χρόνια αργότερα πήρε μεταγραφή για την Μπάγερ Λεβερκούζεν. Το 2011 υπέγραψε στην Ντιναμό Ζάγκρεμπ, με την οποία κατέκτησε ένα Πρωτάθλημα και ένα Κύπελλο Κροατίας. Το 2013 έγινε παίκτης της Ντιναμό Κιέβου και κέρδισε δύο πρωταθλήματα, δύο Κύπελλα και ένα Σούπερ Καπ Ουκρανίας. Τον Ιανουάριο του 2018 υπέγραψε στην Μπεσίκτας, στην οποία παρέμεινε για τέσσερα χρόνια. Από το 2022 αγωνίζεται στην ΑΕΚ. Την περίοδο 2022-23 κατέκτησε με τους κιτρινόμαυρους το νταμπλ στην Ελλάδα. 

### Στην εθνική ομάδα
Είναι μέλος της Εθνικής Κροατίας από το 2010. Έχει συμμετάσχει στα Μουντιάλ του 2014 και του 2018 και στα Euro του 2012 και του 2016. Κλήθηκε στην αποστολή της ομάδας στο Μουντιάλ 2022.

## Κριτική
Στο Μουντιάλ 2018, ο Βίντα μαζί με τον Όγκνιεν Βουκόιεβιτς πανηγύρισαν τη νίκη της Κροατίας επί της Ρωσίας στα προημιτελικά με ένα βίντεο στο οποίο έλεγαν «Δόξα στην Ουκρανία», σύνθημα του ουκρανικού στρατού εναντίον των Ρώσων, το οποίο χρησιμοποιείται από τους Ουκρανούς εθνικιστές. Μετά από αυτό, ο Βίντα απολογήθηκε και απέφυγε την τιμωρία. Στη συνέχεια, δημοσιοποιήθηκε ένα βίντεο στο οποίο δηλώνει «Να καεί το Βελιγράδι».
## Παραπομπές


Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:FIFA Century Club
Κατηγορία:Ποδοσφαιριστές Ευρωπαϊκού Πρωταθλήματος 2024
Στάρα μάσλινα

Η **Στάρα μάσλινα** είναι ελιά η οποία βρίσκεται στο Στάρι Μπαρ του Μαυροβουνίου. Η ονομασία *Στάρα μάσλινα* σημαίνει «παλαιά ελιά» στα ελληνικά. Είναι ηλικίας άνω των  ετών, ενώ θεωρείται ως ένα από τα παλαιότερα δέντρα της Ευρώπης.

## Παρουσίαση
Το μέγεθος του κορμού είναι της τάξεως των 10 m³.

Το δέντρο αποτελεί αντικείμενο προστασίας βάση νόμου από το 1963.

## Θρύλος
Ένας θρύλος αναφέρει πως κατά την διάρκεια οικογενειακών διαφορών, μία συνέλευση κάτω από το δέντρο επέτρεπε την επίλυσή τους.

## Παραπομπές

Κατηγορία:Ιστορικά δέντρα
Κατηγορία:Μπαρ (Μαυροβούνιο)
Αγία Βαρβάρα Αιτωλοακαρνανίας

Με την ονομασία **Αγία Βαρβάρα** είναι γνωστά τέσσερα χωριά της Αιτωλοακαρνανίας: 

* η Αγία Βαρβάρα Παλαίρου Αιτωλοακαρνανίας
* η Αγία Βαρβάρα Παναιτωλικού Αιτωλοακαρνανίας
* η Αγία Βαρβάρα Παραβόλας Αιτωλοακαρνανίας
* η Αγία Βαρβάρα Παρακαμπυλίων Αιτωλοακαρνανίας

Αγία Βαρβάρα Αιτωλοακαρνανίας
Βλαδίσλαος Α΄ ο Βραχύς

Ο **Βλαντίσλαφ Α΄** **ο Βραχύς**, καθώς και εξελληνισμένα **Βλαδίσλαος Α΄ ο Βραχύς**, ή ο *Υψηλάγκωνος* (πολωνικά: *Władysław I Łokietek*, «Βουαντίσουαφ Α΄ Γουοκιέτεκ») (π. 1260 - 2 Μαρτίου 1333), από τον Οίκο των Πιαστ ήταν βασιλιάς της Πολωνίας (1320-33), ενώ πιο πριν ήταν δούκας πολλών περιοχών και πριγκιπάτων.

## Βιογραφία
Ήταν γιος τού Καζιμίρ Α΄ δούκα της Κουγιάβιας και της Ευφροσύνης των Πιαστ-Σιλεσίας, κόρης τού Καζίμιρ Α΄ δούκα τού Οπόλε.

Κληρονόμησε ένα μικρό μερίδιο των πατρικών εδαφών, αλλά καθώς μερικοί αδελφοί του απεβίωναν νέοι, το μερίδιό του αυξανόταν. Όταν απεβίωσε ο ετεροθαλής αδελφός του Λέσεκ Β΄ ο *Μέλας*, υψηλός δούκας της Πολωνίας, ο Βλαδίσλαος Β΄ προσπάθησε να κυβερνήσει το κύριο δουκάτο της Κρακοβίας το 1289· αν και ο ανταγωνιστής του Μπολέσλαφ Β΄ δούκας της Μασοβίας αποσύρθηκε, δεν τα κατάφερε. Κατά τη διάρκεια της κυριαρχίας τού Βεγκεσλάου Β΄ της Βοημίας (και βασιλιά της Πολωνίας το 1300-05) εξορίστηκε, επέστρεψε όμως, όταν εκείνος απεβίωσε και ανέλαβε μερικά δουκάτα. Το 1306 δολοφονήθηκε ο Βεγκέσλαος Γ΄ της Βοημίας (και βασιλιάς της Πολωνίας 1305-06), γιος τού προηγουμένου, και τότε ο Βλαδίσλαος Α΄ κέρδισε την Κρακοβία. Έπειτα από την αποβίωση τού συμμάχου του Πσέμισλ Β΄ της Πολωνίας, απέκτησε προσωρινά τον έλεγχο μέρους της Μεγάλης Πολωνίας, μετά τον έχασε και τον ανέκτησε αργότερα. Κατέκτησε το Γκντανσκ της Πομερανίας και το άφησε σε κυβερνήτες της οικογένειάς του. Για την άμυνα της περιοχής του απευθύνθηκε στους Τεύτονες Ιππότες, που όμως απαίτησαν μετά ένα υπερβολικό ποσό ή εναλλακτικά την ίδια τη γη. Αυτό οδήγησε σε εκτεταμένες διαμάχες, που δεν επιλύθηκαν με παπική δίκη, ούτε όταν ο Βλαδίσλαος Β΄ απεβίωσε.

Το μεγαλύτερο επίτευγμά του ήταν η απόκτηση της παπικής άδειας να στεφθεί βασιλιάς της Πολωνίας το 1320. Η στέψη έγινε για πρώτη φορά στον καθεδρικό Βάβελ της Κρακοβίας. Απεβίωσε το 1333 και η βασιλεία του ακολουθήθηκε από την εξουσία τού πιο γνωστού γιου του, τού Καζίμιρ Γ΄ τού *μεγάλου*.

## Οικογένεια
Νυμφεύτηκε το 1293 τη Γιαντβίγκα των Πιαστ, κόρη τού Μπολέσλαφ τού *Ευσεβούς*, δούκα της Μεγάλης Πολωνίας και είχε τέκνα:
* Κουνιγκούντε π. 1298-1331, παντρεύτηκε πρώτα τον Βερνάρδο των Παστ-Σιλεσίας δούκα της Σβιντνίτσα και μετά τον Ροδόλφο Α΄ των Ασκάνια δούκα της Σαξονίας-Βίττενμπεργκ.
* Ελισάβετ 1305-1380, παντρεύτηκε τον Κάρολο Α΄ των Καπετιδών-Ανζού της Ουγγαρίας.
* Καζίμιρ Γ΄ ο *Μέγας* 1310-1370, βασιλιάς της Πολωνίας.
* Χέντβιχ 1306-09 - 1311-19 απεβ. 2-13 ετών, Στέφανος 1296-1300 - 1306 απεβ. 6-10 ετών, Βλαδίσλαος 1296-1311 - 1312 απεβ. 1-5 ετών.

## Παραπομπές


## Πηγές

* Νόρμαν Ντέιβις (2005). God's Playground A History of Poland: Volume 1: The Origins to 1795. Oxford University Press.
* Ένγκελ, Παλ (2005). Realm of St. Stephen: A History of Medieval Hungary. I.B. Tauris.

Κατηγορία:Μονάρχες της Πολωνίας
Κατηγορία:Βασιλείς της Πολωνίας
Κατηγορία:Οίκος των Πιαστ
Κατηγορία:Δούκες της Μείζονος Πολωνίας
Κατηγορία:Πολωνοί Ρωμαιοκαθολικοί
Κατηγορία:Ενταφιασμοί στον Καθεδρικό Ναό της Κρακοβίας
Αγία Βαρβάρα Ιωαννίνων

Με την ονομασία **Αγία Βαρβάρα** είναι γνωστά δύο χωριά των Ιωαννίνων: 

* η Αγία Βαρβάρα Δεματίου Ιωαννίνων
* η Αγία Βαρβάρα Κόνιτσας Ιωαννίνων

Αγία Βαρβάρα Ιωαννίνων
Ασραφούλ Ισλάμ Ράνα

Ο **Ασραφούλ Ισλάμ Ράνα** είναι Μπαγκλαντεσιανός επαγγελματίας ποδοσφαιριστής που αυτή τη στιγμή παίζει ως τερματοφύλακας για την Τσιταγκόνγκ Αμπαχάνι στη Μπαγκλαντεσιανή Πρέμιερ Λιγκ.

## Καριέρα

### Διεθνές
Ο Ασραφούλ Ράνα έκανε το ντεμπούτο του για την εθνική πλευρά σε ένα διεθνές φιλικό εναντίον του Νεπάλ στις 19 Δεκεμβρίου 2015 στο Εθνικό Στάδιο Μπανγκαμπάντχου.Έκανε δέκα αποκρούσεις κατά των Ηνωμένων Αραβικών Εμιράτων κατά τη διάρκεια φιλικού αγώνα το 2016.
Στις 4 Σεπτεμβρίου του 2016 η Μπαγκλαντεσιανή Ομοσπονδία Ποδοσφαίρου ανακοίνωσε το όνομα του ως νέο αρχηγό της εθνικής ομάδας.

## Στατιστικά καριέρας

### Διεθνείς εμφανίσεις

## Παραπομπές


Κατηγορία:Μπανγκλαντεσιανοί ποδοσφαιριστές
Καζιμίρ Α΄ της Κουγιάβια

O **Καζιμίρ Α΄**, πολων. Kazimierz I (π. 1211 - 14 Δεκεμβρίου 1267) από τον Οίκο των Πιαστ ήταν δούκας της Κουγιάβια (1233-), κυβερνήτης των Λοντ (1239-61) και Βισόγκρουντ (1242-), δούκας των Σιέρατς (1247-61), Βέντσιτσα (1247-) και Ντόμπζινι (1248-).

## Βιογραφία
Ήταν γιος του Κορράδου Α΄, δούκα της Μαζοβίας και της Αγκάφια (Αγάθης) των Ρουρικιδών, κόρης του Σβιατοσλάβ Γ΄ Ιγκόρεβιτς. Έλαβε το όνομα του πάππου του Καζιμίρ Β΄ του *Δικαίου*, δούκα της Μαζοβίας.

Έλαβε την Κουγιάβια από τον πατέρα του το 1233. Το 1239 προσέθεσε στις κτήσεις του την καστελανία του Λοντ, προίκα της δεύτερης συζύγου του. Τα επόμενα έτη υποστήριξε ενεργά τις ανήσυχες πολιτικές του πατέρα του, που το 1242 κατέκτησε το Βίσγκοροντ από τους ηγεμόνες τού Γκντανσκ.

Ο πατέρας του απεβίωσε το 1247 και στη διαθήκη του το μεγαλύτερο μέρος της Μαζοβίας πέρασε στον πρώτο γιο του Μπόλεσλαφ Α΄· ο πέμπτος Σιέμοβιτ Α΄ έλαβε το Σιέρατς-Βέντσιτσα. Δυσαρεστημένος ο τρίτος γιος του, ο Καζιμίρ Β΄, επιτέθηκε στους αδελφούς του στο Πουότσκ κατά την κηδεία του πατέρα τους και μπόρεσε να καταλάβει το μερίδιο του Σιέμοβιτ Α΄.

## Οικογένεια
Νυμφεύτηκε πρώτα το 1230/1 τη Χέντβικ, πιθανώς κόρη του Βλάντισλαφ Οντόνικ· δεν απέκτησαν απογόνους και η Χέντβικ απεβίωσε το 1234.

Το 1239 ο Καζιμίρ Α΄ έκανε δεύτερο γάμο με την Κωνσταντία των Πιαστ-Σιλεσίας, κόρη του Ερρίκου Β΄ του *Ευσεβούς*, δούκα του Βρότσλαφ, με προίκα το κάστρο του Λοντ. Είχε τέκνα:
* Λέσεκ Β΄ ο *Μέλας* π. 1241-1288, υψηλός δούκας της Πολωνίας & δούκας του Σιέρατς.
* Ζιεμόμισλ π. 1245-1287, δούκας του Ινόβροτσλαφ.

Η Κωνσταντία απεβίωσε το 1257 και το 1292 ο Καζιμίρ Α΄ έκανε τρίτο γάμο με την Ευφροσύνη των Πιαστ-Σιλεσίας, κόρη του Καζιμίρ Α΄, δούκα του Οπόλε και είχε τέκνα:
* Βλάντισλαφ Α΄ ο *Βραχύς* 1260/1-1333, βασιλιάς της Πολωνίας.
* Καζιμίρ Β΄ π. 1261/2-94, δούκας της Βέντσιτσα.
* Σιεμόβιτ π. 1262-1312, δούκας του Ντόμπζινι.
* Ευφημία π. 1265-1308, παντρεύτηκε τον Γιούρι Α΄ των Ρουρικιδών της Γαλικίας-Βολινίας.

## Πηγές
* D. Karczewski: W sprawie pochodzenia Jadwigi, pierwszej żony księcia kujawskiego Kazimierza Konradowica, [in:] Europa Środkowa i Wschodnia w polityce Piastów, ed. K. Zielińska-Melkowska, Toruń 1997, pp. 235-240.

## Αναφορές σε πηγές


Κατηγορία:Οίκος των Πιαστ
Εντμόν ντε λα Φονταίν

Ο **Εντμόν ντε λα Φονταίν** (*Lucien-Irvin-Edmond de la Fontaine*, 24 Ιουλίου 1823 – 24 Ιουνίου 1891), γνωστότερος με το μονοσύλλαβο λογοτεχνικό ψευδώνυμο **Ντικς** (*Dicks*), ήταν Λουξεμβουργιανός ποιητής, θεατρικός συγγραφέας και νομικός, γνωστός για το έργο του πάνω στη λουξεμβουργιανή γλώσσα. Θεωρείται εθνικός ποιητής του Λουξεμβούργου και, μαζί με τους Μισέλ Ροντάνζ και Μισέλ Λεντς, οι σημαντικότερες μορφές στην ιστορία της λουξεμβουργιανής λογοτεχνίας. Επιπροσθέτως, το έργο του *Luxemburger Sitten und Bräuche* υπήρξε μία από τις πρώτες εθνογραφίες του λουξεμβουργιανού λαού που άσκησαν μεγάλη επίδραση.

## Βιογραφικά στοιχεία
Ο Εντμόν ντε λα Φονταίν γεννήθηκε στην Πόλη του Λουξεμβούργου και ήταν ο τρίτος γιος του Γκασπάρ-Τεοντόρ-Ιγκνάς ντε λα Φονταίν, ο οποίος διορίσθηκε Κυβερνήτης του Λουξεμβούργου το 1841 και επτά χρόνια αργότερα έγινε ο πρώτος στην ιστορία Πρωθυπουργός του Λουξεμβούργου. Ο Εντμόν ντε λα Φονταίν σπούδασε νομική στο Πανεπιστήμιο της Λιέγης και πέρασε ένα ακόμα έτος στη Χαϊδελβέργη σπουδάζοντας γερμανική γλώσσα και πολιτισμό. Στη συνέχεια, το 1850, άρχισε να ασκεί τη δικηγορία. Από το 1867 μέχρι το 1870 υπηρέτησε ως δήμαρχος του Σταντμπρεντίμιους (Stadtbredimus), μια κωμόπολη στο ανατολικό Λουξεμβούργο, όπου έζησε από το 1858 μέχρι το 1881. Από το 1881 μέχρι το 1889 υπηρέτησε ως ειρηνοδίκης στην κωμόπολη Βιαντέν.

* Το Μνημείο Ντικς-Λεντς στο δυτικό άκρο της Πλατείας ντ' Αρμέ (Place d'Armes) στην Πόλη του Λουξεμβούργου ανεγέρθηκε το 1903 προς τιμή του Ντικς και του Μισέλ Λεντς.

## Εργογραφία
### Ποίηση
* *Liss, du bass mäi Caprice*
* *Den Hexemeeschter*
* *D’Vulleparlament am Grengewald* (1848)

### Θεατρικά έργα
* *De Wëllefchen a de Fiischen*
* *D'Vulleparlament am Gréngewald*
* *Am Wanter*
* *Komeidisteck*

### Εθνογραφικές μελέτες
* *Luxemburger Sitten und Bräuche*, Brück, Λουξεμβούργο 1883 (στη γερμανική γλώσσα)
* *Die luxemburger Kinderreime*, Bück, Λουξεμβούργο 1877

## Παραπομπές


## Εξωτερικοί σύνδεσμοι
* Βιβλίο του στο *[[LibriVox]]*

Κατηγορία:Λουξεμβούργιοι συγγραφείς
Κατηγορία:Δικηγόροι
Εθνικός ποιητής

thumb|<center>Διονύσιος Σολωμός</center>
[thumb|upright|[Ταράς Σεβτσένκο]]
[thumb|upright|[Του Φου]]
[thumb|upright|[Φερντοσί]]
[thumb|upright|[Ραμπιντρανάθ Ταγκόρ]]
[thumb|upright|[Σότα Ρουσταβέλι]]
[thumb|upright|[Γιόχαν Βόλφγκανγκ Γκαίτε]]
[thumb|upright|[Δάντης Αλιγκέρι]]
[thumb|upright|[Μιγκέλ ντε Θερβάντες]]
[thumb|upright|[Ουίλλιαμ Σαίξπηρ]]
[thumb|upright|[Έμιλι Ντίκινσον]]
[thumb|upright|[Άνταμ Μιτσκιέβιτς]]
[thumb|upright|[Πάμπλο Νερούδα]]
[thumb|upright|[Λεοπόλντ Σεντάρ Σανγκόρ]]
[thumb|upright|[Σέσαρ Βαγιέχο]]
[thumb|upright|[Ρόμπερτ Μπερνς]]
**Εθνικός ποιητής** (κάποτε και **εθνικός βάρδος**) αποκαλείται ένας ποιητής που, σύμφωνα με την παράδοση και την κοινή αποδοχή, αντιπροσωπεύει την ταυτότητα, τα πιστεύω και τις αρχές ενός συγκεκριμένου εθνικού πολιτισμού. Ως πολιτιστικό πρότυπο, ένας εθνικός ποιητής αποτελεί ένα μακρόχρονο σύμβολο. Η ιδέα του να τιμάται η μνήμη ενός ή και περισσότερων ποιητών ως «εθνικών» εμφανίσθηκε κυρίως κατά τον 19ο αιώνα, αιώνα του ρομαντισμού και της αναδύσεως των εθνικών κρατών. Ο εθνικός ποιητής προσωποποιούσε μία μορφή-βοήθημα για την αποκρυστάλλωση και παγίωση των τελευταίων, καθώς παρείχε επικύρωση των εθνογλωσσικών ομάδων.

Οι εθνικοί ποιητές αποτελούν ιστορικές μορφές, μολονότι λίγοι ποιητές της εποχής μας, οι οποίοι γράφουν σε σχετικώς νέες ή αναβιωμένες εθνικές λογοτεχνίες, θεωρούνται επίσης εθνικοί ποιητές. Μερικά έθνη έχουν περισσότερους από έναν, και η ιδέα του μοναδικού εθνικού ποιητή είναι πάντοτε μία απλοποίηση. Υποστηρίζεται ότι «ένας εθνικός ποιητής πρέπει να γράφει σε μια εθνική γλώσσα».

Ακολουθεί ένας κατάλογος εθνών με τους εθνικούς τους ποιητές. Δεν αποτελεί κατάλογο ανεξάρτητων ή αναγνωρισμένων κρατών, παρά το ότι τα περισσότερα έθνη έχουν το δικό τους κράτος.

## Ασία

## Αφρική

## Βόρεια και Κεντρική Αμερική

## Ευρώπη

## Νότια Αμερική

## Ωκεανία

## Παραπομπές


## Βιβλιογραφία
* Marcel Cornis-Pope and John Neubauer (επιμ.): *[https://books.google.com/books?id=YINYl4iv4ecC&pg=PA11 Figures of National Poets]* (2004)
* Edward Whitley: *[https://books.google.com/books?id=9gk6Zff3J4kC American Bards: Walt Whitman and Other Unlikely Candidates for National Poet]* (2010)
* Michael Dobson: *[https://books.google.com/books?id=2BCCq_0w8sAC The Making of the National Poet]* (1992)
* Josep R. Llobera: *[https://books.google.com/books?id=yKgCPOXcuxEC&pg=PA38 Foundations of National Identity]* (2004)

Εθνικος ποιητης
Βαλκανικό Πρωτάθλημα Ιστιοπλοΐας 1968

Το **Βαλκανικό Πρωτάθλημα Ιστιοπλοΐας 1968**, γνωστό ως **Β΄ Βαλκανικοί Ιστιοπλοϊκοί Αγώνες** ήταν η 2η διοργάνωση του Βαλκανικού Πρωταθλήματος Ιστιοπλοΐας, που διοργανώθηκε από την Τουρκική Ιστιοπλοική Ομοσπονδία και το Ναυτικό Όμιλο Κωνσταντινούπολης. Η διοργάνωση πραγματοποιήθηκε στον Κόλπο Καλαμί (Kalamış Bay), στην Κωνσταντινούπολη τον Αύγουστο του 1968.

Το πρωτάθλημα διεξήχθη με σκάφη τύπου Φινν και Φλάινγκ Ντάτσμαν και έλαβαν μέρος μόνο άνδρες αθλητές από τις χώρες Βουλγαρία, Ελλάδα, Ρουμανία και Τουρκία.

Στον πίνακα των μεταλλίων πρωταθλητές αναδείχθηκαν οι Έλληνες Παναγιώτης Κουλιγκάς και Στυλιανός Κυριακίδης στο Φινν και στο Φλάινγκ Ντάτσμαν αντίστοιχα. Η ελληνική ομάδα κατέκτησε τα 12 από τα 14 έπαθλα των αγώνων.

## Κάτοχοι μεταλλίων

## Αποτελέσματα
### Φινν

### Φλάινγκ Ντάτσμαν

## Πίνακας μεταλλίων

## Παραπομπές


Κατηγορία:Βαλκανικό Πρωτάθλημα Ιστιοπλοΐας
Κατηγορία:Ιστιοπλοΐα το 1968
Κατηγορία:Αθλητισμός στην Κωνσταντινούπολη
Παναγία Αλεξιώτισσα (συνοικία)

Η **Παναγία Αλεξιώτισσα** είναι συνοικία της Πάτρας, που οφείλει την ονομασία της στην εκεί ομώνυμη εκκλησία, η οποία έχει και κοιμητήριο στον προαύλιο χώρο της. Βρίσκεται νοτιοδυτικά του κέντρου της Πάτρας και απέχει οδικώς περίπου 2 χιλιομέτρων από αυτό. 

Γειτνιάζει με τις συνοικίες και γειτονιές: Σύνορα, Μαρούδα, Ταμπάχανα, Γλαράκη, Αστυνομικά, Παγώνα, Δροσιά και Αρόη. Κύριες οδικές αρτηρίες της συνοικίας είναι, μεταξύ άλλων, οι οδοί: *Μαραγκοπούλου*, *Λοχαγού Μενούνου*, *Φώκαιας*, *12ου Συντάγματος*. Στην περιοχή υπάρχουν επίσης και οι εκκλησίες του Αγίου Λαζάρου και της Αγίας Άννης, που βρίσκονται στο εκκλησιακό συγκρότημα της Παναγίας Αλεξιώτισσας. 

## Ιστορικά στοιχεία

Ο ναός της Παναγίας Αλεξιώτισσας έχει ιδιαίτερη ιστορική σημασία και διαδραμάτισε σημαντικό ρόλο στα χρόνιας της ύστερης Τουρκοκρατίας, καθώς και της Επανάστασης του 1821. Τα θυρανοίξια (εγκαίνια) του ναού πραγματοποιήθηκαν το 1805. Την περίοδο της Επανάστασης, οι Τούρκοι έκαψαν ζωντανό τον Παπα-Γιώργη, ιερέα της εκκλησίας, ενώ προς τιμήν του οποίου έχει τοποθετηθεί μνημείο στον προαύλιο χώρο του ναού.

Στο νεκροταφείο του ναού εκεί, το οποίο αποτελεί το Γ΄ Δημοτικό Νεκροταφείο της πόλης, βρίσκονται τα ταφικά μνήματα του Ολυμπιονίκη Νικόλαου Ανδριακόπουλου και του πολιτικού Αχιλλέα Γεροκωστόπουλου.

## Αθλητισμός

Στην περιοχή δραστηριοποιείται ο αθλητικός σύλλογος Έσπερος Α.Ο.Π.Α., που διατηρεί τμήματα καλαθοσφαίρισης όλων των ηλικιακών κατηγοριών. Έτος ίδρυσης του συλλόγου είναι το 2004, όταν και προέκυψε από την τότε συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987).. Τα χρώματα της ομάδας είναι το κίτρινο και το μαύρο και ως σήμα της έχει ένα αστέρι και ένα κλαδί ελιάς. Ως αγωνιστική έδρα ο Έσπερος έχει το Δημοτικό Κλειστό Γυμναστήριο «Παναγία Αλεξιώτισσα» με χωρητικότητα 361 καθήμενων ατόμων. 

Η ομάδα των ανδρών έχει αγωνιστεί για μια σεζόν στο Πρωτάθλημα Β΄ Εθνικής (2012-13) έπειτα από την κατάκτηση του Πρωταθλήματος Γ΄ Εθνικής (1ος Νότιος Όμιλος, 2011-12), ενώ επίσης έχει κατακτήσει και 2 φορές το Πρωτάθλημα της Α΄ Ε.Σ.Κ.Α.Η. 

Η ομάδα των γυναικών έχει κατακτήσει μία φορά το Πρωτάθλημα της Α΄ Ε.Σ.Κ.Α.Η. (2012-13), κερδίζοντας επίσης την άνοδο του στην Α2΄ Εθνική, όπου αγωνίζεται και σήμερα.

## Δείτε επίσης
* Παναγία Αλεξιώτισσα

## Παραπομπές και υποσημειώσεις


Κατηγορία:Συνοικίες της Πάτρας
Λιούλια κεμπάμπ

Το **Λιούλια κεμπάπ** ή **Λούλε κεμπάπ** () είναι κεμπάπ ψημένο σε χαλύβδινη σχάρα. Παρασκευάζεται από κιμά. Καθώς είναι σαν ρύγχος όπλου λέγεται "lülə", που σημαίνει ρύγχος στα αζερικά. Θεωρείται ότι είναι εθνικό πιάτο της αζερικής κουζίνας. Τρώγεται κυρίως στον Καύκασο, τη Μέση Ανατολή και την Κεντρική Ασία.

## Συστατικά

* Αρνί (ή κιμά πρόβειου και μοσχαρίσιου κρέας 50-50)
* Κρεμμύδι
* Λίπος ουράς πρόβατου
* Αλάτι
* Πιπέρι
* Σουμάκι (προαιρετικό)
* Πίτα (προαιρετικό)

## Προετοιμασία
αριστερά|μικρογραφία|250x250εσ|Λιούλια κεμπάπ
Το μαλακό τμήμα του αρνίσιου κιμά συνδυάζεται με κρεμμύδι, χρησιμοποιώντας μια μηχανή κιμά και αναμιγνύεται με πιπέρι και αλάτι. Εκεί θα πρέπει να υπάρχουν 400 γραμμάρια κρεμμυδιού ανά 1 κιλό κιμά. Η αναλογία αυτή ακολουθείται, για να μείνει στη σχάρα. Ο πολτός κρέατος αναμιγνύεται καλά και αποθηκεύεται σε κρύα θερμοκρασία για μια ώρα. Αργότερα ο κιμάς αφαιρείται από το ψυγείο και αναμειγνύεται καλά. Ο κιμάς τυλίγεται γύρω από το κεμπάπ. Ο κιμάς παίρνει ελαφρώς μακρύ μορφή σε μια ελαφρώς ευρύ σχάρα. Στη συνέχεια τηγανίζεται σε κάρβουνο μπάρμπεκιου γνωστό ως μανγκάλ. Μαγειρεύεται για 10-15 λεπτά. Το κεμπάπ σερβίρεται μεταξύ του λαβάς. Το ρίξιμο σουμάκ είναι προαιρετικό.

## Δείτε επίσης

* Αζερική κουζίνα
* Κεμπάπ

## Παραπομπές


Κατηγορία:Αζερική κουζίνα
Ζιεμόμισλ της Κουγιάβια

Ο **Ζιεμόμισλ**, πολων. Ziemomysł (π. 1245 - 24 Δεκεμβρίου 1287) από τον Οίκο των Πιαστ ήταν δούκας τού Ινόβροτσλαφ (1267-71, 78-87) και κυβερνήτης τού Μπίντγκοστς (1267-69, 78-87).

## Βιογραφία
Ήταν ο δευτερότοκος γιος τού Καζιμίρ Α΄ δούκα της Κουγιάβια και της Κωνσταντίας των Πιαστ-Σιλεσίας, κόρης τού Ερρίκου Β΄ τού *Ευσεβούς* δούκα της Σιλεσίας.

Το 1257 η μητέρα του απεβίωσε και ο πατέρας του σύντομα νυμφεύτηκε για τρίτη φορά με την Ευφροσύνη των Πιαστ-Σιλεσίας, κόρη τού Καζιμίρ δούκα τού Οπόλε. Η μητριά του προξένησε συγκρούσεις στην οικογένεια, προσπαθώντας να κερδίσει εδαφικά οφέλη για τα δικά της τέκνα (από τα οποία πρώτο ήταν ο Βλάντισλαφ Α΄), εις βάρος τού Ζιεμόμισλ και του μεγαλύτερου αμφιθαλούς αδελφού του Λέσεκ Β΄. Μερικά χρονικά κατηγορούν την Ευφροσύνη, ότι προσπάθησε ακόμη και να δηλητηριάσει τους δύο πρίγκιπες, αλλά αυτό δεν έχει αποδειχθεί.

### Δούκας τού Ινόβροτσλαφ
Έπειτα από την αποβίωση τού πατέρα του το 1267 ο Ζιεμόμισλ κληρονόμησε την περιοχή τού Ινόβροτσλαφ. Στην αρχή της εξουσίας του στο μικρό πριγκιπάτο, κατάφερε να επιζήσει της εισβολής των αξιοσημείωτων δυνάμεων τού Ότακαρ Β΄ της Βοημίας, πού περιοριζόταν σε Σταυροφορία εναντίον της Λιθουανίας. Μάλλον τότε ο Ζιεμόμισλ δημιούργησε στενές επαφές με το Τευτονικό Τάγμα και τον Σαμμπόρ Β΄ δούκα της Πομερανίας, σύμμαχοι που γρήγορα του έφεραν σοβαρά προβλήματα, όπως την εξέγερση των υπηκόων του.

## Οικογένεια
Νυμφεύτηκε πιθανώς το 1268 τη Σαλωμέα, κόρη τού Σαμμπόρ Β΄ δούκα της Πομερανίας και είχε τέκνα:
* Ευφημία απεβ. νέα το 1268/78.
* Φενένα π. 1268/77-1295, παντρεύτηκε τον Ανδρέα Γ΄ των Άρπαντ βασιλιά της Ουγγαρίας.
* Κωνσταντία 1268/80-1331, μοναχή.
* Λέσεκ 1275/6-1339, δούκας τού Ινόβροτσλαφ.
* Πσέμισλ π. 1278-1339, δούκας τού Ινόβροτσλαφ.
* Καζιμίρ Γ΄ 1280/4-1345/50, δούκας τού Ινόβροτσλαφ και κυβερνήτης τού Γκνήφκοβο.

## Πηγές
*  Benedykt Zientara: Społeczeństwo Polski od X do XX wieku, 1999, p. 198.

## Παραπομπές


Κατηγορία:Οίκος των Πιαστ
Ντόβγκα

μικρογραφία|Ντόβγκα
Το **Ντόβγκα **() είναι εθνικό γεύμα από την Αζερική κουζίνα, μια σούπα που παρασκευάζεται παραδοσιακά από απλό γιαούρτι και βότανα.

Πιο συχνά τώρα, είναι χορτοφαγική, βασισμένη στο γιαούρτι σούπα μαγειρεμένη με μια ποικιλία από βότανα. Ο Κόλιανδρος, ο άνηθος, ο δυόσμος και το ρύζι είναι συστατικά της σούπας. Μυρώνια και ορεινός μαϊντανός μπορούν επίσης να προστεθούν. Φρέσκα κρεμμυδάκια ή λάπαθα μπορούν επίσης να χρησιμοποιηθούν για πιο τρυφερές γεύσεις. Μερικές φορές μαγειρεύεται με ρεβίθια. Συχνά σερβίρεται ζεστό το χειμώνα ή αναζωογονητικά δροσερό το καλοκαίρι. Παραδοσιακά σερβίρεται ως αζερική σούπα γάμου, σερβιρισμένο ανάμεσα σε κρεατικά εδέσματα.

## Συνταγή
Η συνταγή του ντόβγκα είναι παρακάτω:

* 1 λίτρο γιαούρτι
* 1 κουταλιά της σούπας αλεύρι
* 2 κουταλιές της σούπας ρύζι
* 1 αυγό
* Ένα μάτσο σπανάκι
* Ένα μάτσο άνηθο
* Ένα μάτσο κόλιανδρο
* Ένα μάτσο δυόσμο

## Δείτε επίσης

* Ας-ε ντουγκ, μια παρόμοια Ιρανική σούπα
* Σούπα τόιγκα, μια παρόμοια τουρκική σούπα
* Κατάλογος σουπών
* Κατάλογος πιάτων και ποτών με βάση το γιαούρτι

## Παραπομπές


Κατηγορία:Αζερική κουζίνα
Garcinia travancorica

Η ***Garcinia travancorica***, είναι είδος ανθοφόρου φυτού της οικογένειας των Κλουσιίδων (*[[Clusiaceae]]*). Απαντάται μόνο στην Ινδία. Απειλείται από την απώλεια βιοτόπου.

## Δείτε επίσης
* Γαρκινία
* Γαρκινία η ινδική
* *[[Garcinia imberti]]*

## Παραπομπές

travancorica
Κατηγορία:Ενδημική Χλωρίδα της Ινδίας (περιοχή)
Κατηγορία:Ευάλωτα φυτά
Ταχινόπιτα

μικρογραφία|Κυπριακές ταχινόπιτες φτιαγμένες με παραδοσιακή κυπριακή συνταγή.
Η **ταχινόπιτα ** ( (*ταχινόβ βατς*),  (*ταχινλί τσορέκ* = «τσουρέκι με ταχίνι»)) είναι στριφτό γλυκό ψωμί, με γέμιση από ταχίνι, ζάχαρη και κανέλα, που σερβίρεται συνήθως στο Νότιο Καύκασο, την Κύπρο, την Ελλάδα και την Τουρκία.

## Κυπριακή ταχινόπιτα
Η παρασκευή της κυπριακής ταχινόπιτας είναι πολύ απλή. Η ζύμη μοιάζει πολύ με αυτή του τσουρεκιού καθώς περιέχει μαγιά, μαστίχα και μαχλέπι, τα οποία προσδίδουν στην ταχινόπιτα τη χαρακτηριστική μυρωδιά και γεύση. Άλλα υλικά που βρίσκονται στη ζύμη είναι το σπορέλαιο ή ελαιόλαδο, η ζάχαρη ή το μέλι, το σκληρό αλεύρι (αυξημένης περιεκτικότητας σε γλουτένη ή με πρωτεϊνη 12-14%) και το νερό. Για τη γέμιση συνήθως χρησιμοποιούνται τρία υλικά, τα οποία είναι το ταχίνι, η ζάχαρη ή το μέλι, και η κανέλα. Η γέμιση που περισσεύει τοποθετείται πάνω στις ταχινόπιτες πριν ψηθούν.

Η ταχινόπιτα μπορεί να παρασκευαστεί με ή χωρίς σιρόπι. Το σιρόπι συνήθως αποτελείται από νερό, ζάχαρη ή μέλι και στικ κανέλας. Το μείγμα βράζεται πριν χρησιμοποιηθεί για να αλειφθούν οι ταχινόπιτες.

## Ελλαδική ταχινόπιτα
[αριστερά|μικρογραφία|Ελληνική ταχινόπιτα φτιαγμένη με συνταγή που έχει παρθεί από ένα [μοναστήρι. ]]
Η ελληνική ταχινόπιτα μοιάζει περισσότερο με κέικ παρά με πίτα. Φτιάχνεται με απλά υλικά και είναι νηστίσιμη. Τα βασικά υλικά που χρησιμοποιούνται είναι το αλεύρι, το μπέικιν παουντερ, το ταχίνι, η ζάχαρη ή το μέλι, οι σταφίδες, τα καρύδια, η κανέλλα και το γαρύφαλλο. Όλα αυτά τα υλικά ανακατεύονται μαζί σε ένα μπολ και μετά ψήνονται στον φούρνο. 

Το ταχίνι στην περίπτωση της ελληνικής ταχινόπιτας χρησιμοποιείται στη θέση μιας λιπαρής ουσίας, όπως το σπορέλαιο ή το ελαιόλαδο. 

## Δείτε επίσης
* Κατάλογος ρολών ψωμιού
* Γλυκό ρολό
* Φιγκ ρολ

## Παραπομπές



Κατηγορία:Αρμενική κουζίνα
Κατηγορία:Αζερική κουζίνα
Κατηγορία:Κουζίνα Βοσνίας και Ερζεγοβίνης
Κατηγορία:Κυπριακή κουζίνα
Κατηγορία:Αιγυπτιακή κουζίνα
Κατηγορία:Ελληνική κουζίνα
Κατηγορία:Βαλκανική κουζίνα
Κατηγορία:Λιβανέζικη κουζίνα
Κατηγορία:Κουζίνα της Μέσης Ανατολής
Κατηγορία:Αρτοσκευάσματα
Κατηγορία:Γλυκά ψωμιά
Κατηγορία:Συριακή κουζίνα
Κατηγορία:Τουρκική κουζίνα
Μαουρίτσιο Σάρι

Ο **Μαουρίτσιο Σάρι** *([[Ιταλική γλώσσα|ιταλ.]]:
Maurizio Sarri ,γενν.
[[10 Ιανουαρίου]]  [[1959]]) είναι [[Ιταλία|Ιταλός]] [[προπονητής]] [[Ποδόσφαιρο|ποδοσφαίρου]] και νυν προπονητής της [[ΣΣ Λάτσιο|Λάτσιο]]. 

== Βιογραφία ==
Ο Σάρι γεννήθηκε στις 10 Ιανουαρίου 1959 στην περιοχή [[Μπανιόλι]] της [[Νάπολη]]ς. Ο πατέρας του που γεννήθηκε και μεγάλωσε στην [[Τοσκάνη]], επέστρεψε στην περιοχή με την οικογένειά του μετά το τέλος της θητείας του ως εργάτης κατασκευής για την *Italsider*, μια χαλυβουργική εταιρεία. Ο Σάρι διεύρυνε το χρόνο του ως ερασιτέχνης ποδοσφαιριστής και τραπεζίτης για την *Banca Monte dei Paschi di Siena'' στην Τοσκάνη. Το έργο του ως τραπεζίτης τον είδε να ταξιδεύει στην Ευρώπη, που εργαζόταν στο Λονδίνο, στη Ζυρίχη και στο Λουξεμβούργο.  Ο Σάρι θα συνεργαζόταν με την τράπεζα το πρωί και εκπαιδεύτηκε να παίζει σε ποδοσφαιρικά παιχνίδια το απόγευμα και το βράδυ. Το 1999 ηλικίας 40 ετών, ο Σάρι μεταφέρθηκε σε προγύμναση ακολουθώντας το ίδιο πρόγραμμα που ακολούθησε για όλη του την ποδοσφαιρική καριέρα. Μετά την απόκτηση απασχόλησης, αποφάσισε να εγκαταλείψει τη δουλειά του ως τραπεζίτης για να αφιερώσει τον εαυτό του αποκλειστικά στην καριέρα του προπονητή. 

### [[ΣΣ Λάτσιο|Λάτσιο]]
Μετά από ένα χρόνο άδειας, στις 9 Ιουνίου του 2021, η Λάτσιο ανακοίνωσε τον διορισμό του Σάρι με διετές συμβόλαιο. Στις 21 Αυγούστου, έκανε το ντεμπούτο του στον πάγκο, σε μια νίκη 3-1 στο πρωτάθλημα επί της Έμπολι. Τερμάτισε πέμπτος στο πρωτάθλημα. Στο UEFA Europa League έχασε το δίποντο με την Πόρτο στη φάση των νοκ άουτ. Στις 2 Ιουνίου 2022, το συμβόλαιό του παρατάθηκε για δύο ακόμη χρόνια, δηλαδή μέχρι το 2025.

Βελτίωσε τη θέση του στη δεύτερη σεζόν του στη Ρώμη, ανεβάζοντας τους Biancocelesti στη δεύτερη θέση του πίνακα της Serie A και προκρίθηκε στο UEFA Champions League 2023–24. Ωστόσο, το ρεκόρ του στο κύπελλο παρέμεινε χαμηλό, με την ομάδα να φτάνει στην τρίτη θέση του Ομίλου F του Europa League όπου και στη συνέχεια, μετά τη μεταγραφή στο UEFA Europa Conference League, να αποκλείεται από την AZ Alkmaar στη φάση των 16.

## Παραπομπές
`

Κατηγορία:Ιταλοί προπονητές ποδοσφαίρου
Κατηγορία:Προπονητές ποδοσφαίρου ΟΣ Αρέθο
Κατηγορία:Προπονητές ποδοσφαίρου Δελφίνο Πεσκάρα 1936
Κατηγορία:Προπονητές ποδοσφαίρου ΑΣ Αβελίνο 1912
Κατηγορία:Προπονητές ποδοσφαίρου Ελλάς Βερόνα
Κατηγορία:Προπονητές ποδοσφαίρου Περούτζα Κάλτσιο
Κατηγορία:Προπονητές ποδοσφαίρου ΟΣ Γκροσέτο
Κατηγορία:Προπονητές ποδοσφαίρου Αλεσσάντρια Κάλτσιο
Κατηγορία:Προπονητές ποδοσφαίρου Σορρέντο Κάλτσιο
Κατηγορία:Προπονητές ποδοσφαίρου Έμπολι ΦΚ
Κατηγορία:Προπονητές ποδοσφαίρου ΣΣΚ Νάπολι
Κατηγορία:Προπονητές ποδοσφαίρου Τσέλσι ΦΚ
Κατηγορία:Προπονητές ποδοσφαίρου Σέριε Α
Κατηγορία:Προπονητές της Πρέμιερ Λιγκ
Κατηγορία:Προπονητές ποδοσφαίρου Γιουβέντους
Κατηγορία:Προπονητές νικητές ΟΥΕΦΑ Γιουρόπα Λιγκ
Κατηγορία:Προπονητές ποδοσφαίρου Λάτσιο
Λέσεκ Β΄ ο Μέλας

O **Λέσεκ Β΄** ο *Μέλας*, πολων. Leszek Czarny (π. 1241 - 30 Σεπτεμβρίου 1288) από τον Οίκο των Πιαστ ήταν δούκας τού Σέρατς (1261-), της Ουεντίτσα (1267-), Ινόβροτσλαφ (1273-78), Σαντόμιερς και υψηλός δούκας της Πολωνίας (1279-). Το προσωνύμιό του *Μέλας* οφείλεται μάλλον στα μαύρα μαλλιά του.

## Βιογραφία
Ήταν ο πρωτότοκος γιος τού Καζιμίρ Α΄ δούκα της Κουγιάβια και της Κωνσταντίας των Πιαστ-Σιλεσίας, κόρης τού Ερρίκου Β΄ τού *Ευσεβούς* δούκα της Σιλεσίας. Το προσωνύμιό του *Μέλας* αναφέρεται για πρώτη φορά τον 14ο αι. στο *Κρόνικα Ντζέζβι*.

Το 1257 απεβίωσε η μητέρα του και σύντομα ο πατέρας του νυμφεύτηκε για τρίτη φορά με την Ευφροσύνη των Πιαστ-Σιλεσίας, κόρη τού Καζιμίρ Α΄ δούκα τού Οπόλε. Η μητριά του γρήγορα προκάλεσε συγκρούσεις στην οικογένεια, προσπαθώντας τα δικά της τέκνα -όπως ο Βλάντισλαφ Α΄ ο Βραχύς- να αποκτήσουν εδαφικά οφέλη, εις βάρος τού Λέσεκ και τού αμφιθαλούς αδελφού του Ζιεμόμισλ. Μερικά χρονικά την κατηγορούν, ότι προσπάθησε ακόμη και να δηλητηριάσει τους δύο πρίγκιπες, αλλά αυτό δεν έχει αποδειχθεί.

Οι δύο αδελφοί εξεγέρθηκαν εναντίον τού πατέρα τους και της μητριάς τους το 1261 (αν και η συμμετοχή τού Ζεμόμισλ είναι συζητήσιμη στην ιστοριογραφία). Η στάση απέτυχε αρχικά, διότι οι τοπικοί ευγενείς, δυσαρεστημένοι από την περιπετειώδη πολιτική τους, απέσυραν την υποστήριξή τους. Τελικά με την υποστήριξη των Μπολέσλαφ Ε΄ δούκα τού Σαντομίερς, Σιεμόβιτ Α΄ της Μαζοβίας και Μπολέσλαφ τού *Ευσεβούς* δούκα της Μεγαλύτερης Πολωνίας, ο Λέσεκ Β΄ ανάγκασε τον πατέρα του να τού δώσει την περιοχή τού Σέρατς ως ξεχωριστό δουκάτο.

## Οικογένεια
Νυμφεύτηκε το 1265 τη Γκρυφίνα/Αγριππίνα των Ρουρικιδών, κόρη του Ροστισλάβ Μιχαήλοβιτς πρίγκιπα του Νόβγκοροντ, Γαλικίας, Λουτσκ, Τσερνίγκοβ. Έζησαν χωριστά και η Γκρυφίνα τον κατηγόρησε για ανικανότητα. δεν απέκτησαν απογόνους.

## Πηγές
* ''Leszek II Czarny'' in: poczet.com 


Κατηγορία:Οίκος των Πιαστ
Garcinia hermonii

Η ***Garcinia hermonii*** αποτελεί είδος ανθοφόρου φυτού της οικογένειας των Κλουσιίδων (*[[Clusiaceae]]*). Απαντάται μόνο στη Σρι Λάνκα όπου είναι γνωστή στην γλώσσα Σινχάλα με την ονομασία «μάντολ» (*madol,* [මඩොල්]).

## Δείτε επίσης
* Γαρκινία
* *[[Garcinia thwaitesii]]*
* *[[Garcinia zeylanica]]*

## Παραπομπές

hermonii
Κατηγορία:Ενδημική Χλωρίδα της Σρι Λάνκα
Κατηγορία:Διατήρηση εξαρτώμενων φυτών
Garcinia hendersoniana

Η ***Garcinia hendersoniana***, είναι είδος ανθοφόρου φυτού της οικογένειας των Κλουσιίδων (*[[Clusiaceae]]*). Πρόκειται για δέντρο ενδημικό στη Χερσόνησο της Μαλαισίας.

## Δείτε επίσης
* Γαρκινία
* *[[Garcinia cantleyana]]*
* *[[Garcinia clusiaefolia]]*
* *[[Garcinia uniflora]]*

## Παραπομπές

hendersoniana
Κατηγορία:Ενδημική Χλωρίδα της Χερσονήσου της Μαλαισίας
Κατηγορία:Δέντρα της Χερσονήσου της Μαλαισίας
Κατηγορία:Φυτά ελάχιστης ανησυχίας
Πατέρας

μικρογραφία|''Πατρική συμβουλή'', πίνακας του Γιοσέφους Λαυρέντιους Ντίκμανς|εναλλ.=
Ένας **πατέρας** είναι ο αρσενικός γονέας ενός παιδιού. Εκτός από τους πατρικούς δεσμούς ενός πατέρα με τα παιδιά του, ο πατέρας μπορεί να έχει μια γονική, νομική και κοινωνική σχέση με το παιδί που φέρει μαζί του ορισμένα δικαιώματα και υποχρεώσεις. Ένας **υιοθετημένος πατέρας** είναι ο άνδρας που έχει γίνει γονέας του παιδιού μέσω της νομικής διαδικασίας υιοθεσίας. Ένας **φυσικός πατέρας** (και όχι "βιολογικός" όπως συχνά αναφέρεται με κατά λέξη μετάφραση από άλλες γλώσσες που χρησιμοποιούν τον ελληνικό όρο "biological") είναι ο άνδρας γενετικός που συμβάλλει στη δημιουργία του βρέφους, μέσω της σεξουαλικής επαφής ή της δωρεάς σπέρματος. Ένας φυσικός πατέρας μπορεί να έχει νομικές υποχρεώσεις έναντι ενός παιδιού που δεν μεγάλωσε, όπως η υποχρέωση οικονομικής στήριξης. Ένας **υποτιθέμενος πατέρας** είναι ένας άνθρωπος του οποίου η βιολογική σχέση με ένα παιδί είναι υποτιθέμενη αλλά δεν έχει αποδειχθεί. Ο **πατριός** ή (ορθότερα) **πατρυιός** είναι άνδρας που είναι σύζυγος της μητέρας ενός παιδιού και μπορεί να αποτελέσει οικογενειακή μονάδα, αλλά γενικά δεν έχει τα νόμιμα δικαιώματα και ευθύνες ενός γονέα σε σχέση με το παιδί.

Το επίθετο "πατρικός" αναφέρεται σε έναν πατέρα και συγκριτικά ο "μητρικός" αναφέρεται μια μητέρα. Οι φυσικοί πατέρες καθορίζουν το φύλο του παιδιού τους μέσω σπερματοζωαρίων που περιέχουν είτε το χρωμόσωμα Χ (θηλυκό) είτε το χρωμόσωμα Υ (αρσενικό). Οι σχετικοί όροι για την ενθουσιασμό είναι μπαμπάς, παπά, παπασίτα και ποπ. Ένα αρσενικό μοντέλο ρόλου το οποίο μπορούν να αναζητούν τα παιδιά αναφέρεται μερικές φορές ως πατέρας-φιγούρα.

## Παραπομπές


## Βιβλιογραφία

*  Studies by anthropologists, sociologists, and cultural geographers -
* 
* 
* 

Κατηγορία:Οικογένεια
Κατηγορία:Όροι για άνδρες
Μαλαγιαλάμ

μικρογραφία|Περιοχές όπου ομιλούνται τα Μαλαγιαλάμ
thumb|Μαλαγιαλάμ
Η **Μαλαγιαλάμ** (ενδωνύμιο: മലയാളം, προφέρεται: maləjaːɭəm) είναι Δραβιδική γλώσσα που ομιλείται σε ολόκληρη την Ινδική πολιτεία της Κεράλα από τους Μαλαγιάλι και είναι μία από 22 επίσημες γλώσσες της Ινδίας. Χαρακτηρίστηκε ως "Κλασική Γλώσσα στην Ινδία" το 2013, και αναπτύχθηκε στη σημερινή της μορφή κυρίως από την επιρροή του ποιητή Θουντσαθού Εζουθατσάν τον 16ο αιώνα. Η Μαλαγιαλάμ έχει καθεστώς επίσημης γλώσσας στην πολιτεία της Κεράλα και στις ενωσιακές επικράτειες Λακσαντγουίπ και Ποντισέρι. Ανήκει στην Δραβιδική γλωσσική οικογένεια και ομιλείται από 38 εκατομμύρια άτομα. Τα Μαλαγιαλάμ ομιλούνται επίσης από γλωσσικές μειονότητες σε γειτονικά κράτη, με σημαντικό αριθμό ομιλητών στις επαρχίες Νιλγκιρίς, Κανγιακουμάρι και Κοϊμπατόρ του Ταμίλ Ναντού, και την επαρχία Ντακσίνα Κανάντα στην Καρνάτακα. Τα Μαλαγιαλάμ χρησιμεύουν ως κύρια γλώσσα σε ορισμένα νησιά, συμπεριλαμβανομένης της κυριαρχούμενης από τους Μαχλ νήσο Μινικόι.

Η προέλευση των Μαλαγιαλάμ παραμένει ένα θέμα διαφωνίας μεταξύ των μελετητών. Μια άποψη υποστηρίζει ότι τα Μαλαγιαλάμ και τα σύγχρονα Ταμίλ είναι παρακλάδια των Μέσων Ταμίλ και διαχωρίστηκαν κάποια στιγμή μετά τον 7ο αιώνα μ.Χ. Μια δεύτερη άποψη υποστηρίζει ότι η ανάπτυξη και των δύο γλωσσών οφείλεται από τα "Πρωτο-Ταμιλικά-Δραβιδικά" από την προϊστορική εποχή.

Τα πρώτα αλφάβητα που χρησιμοποιήθηκαν για τη γραφή των Μαλαγιαλάμ ήταν το αλφάβητο Βαττελούτου και αργότερα το Κολεζούττου, το οποίο προέρχεται από αυτό. Το σημερινό αλφάβητο Μαλαγιαλάμ βασίζεται στο αλφάβητο Βαττελούτου, το οποίο επεκτάθηκε με γράμματα του αλφαβήτου Γκράνθα για την υιοθέτηση Ινδοάριες δανεικές λέξεις από τα Σανσκριτικά. Με 52 γράμματα συνολικά, το αλφάβητο Μαλαγιαλάμ έχει το μεγαλύτερο αριθμό γραμμάτων μεταξύ των ορθογραφιών των ινδικών γλωσσών. Το παλαιότερο λογοτεχνικό έργο στα Μαλαγιαλάμ, διακριτό από την Ταμιλική παράδοση, χρονολογείται μεταξύ του 9ου και 11ου αιώνα. Το πρώτο οδοιπορικό σε οποιαδήποτε Ινδική γλώσσα είναι το Βαρθαμαναππουσθακάμ, γραμμένο από τον Παρεμμακκάλ Θόμα Καθανάρ το 1785.

Τα Μαλαγιαλάμ είναι παρόμοια με μερικές Ταμιλικές διαλέκτους της Σρι Λάνκα, και οι δύο συχνά συγχέονται από μητρικούς Ινδούς ομιλητές των Ταμίλ.

## Δείτε επίσης

* Μπίρι Μπάσε
* Μεταφράσεις της Αγίας Γραφής στα Μαλαγιαλάμ
* Μαλαγιάλι
** Αραβικά Μαλαγιαλάμ
* Ιουδαιο-Μαλαγιαλάμ
* Λίνγκουα Μαλαμπάρ Ταμούλ
* Μαλαγιαλαμικό ημερολόγιο
* Μαλαγιαλαμική λογοτεχνία
* Μαλαγιαλαμική ποίηση
* Μανιπραβαλάμ
* Σουριγιάνι Μαλαγιαλάμ
* Αλφάβητο Τουλού

## Παραπομπές


## Βιβλιογραφία

* 
* 
* 

## Περαιτέρω ανάγνωση

* 
* Pillai, Α. Δ. & Arumugam, P. (2017). Από την Κεράλα σε Σιγκαπούρη: Φωνές από τη Σιγκαπούρη Malayalee Κοινότητα. Σιγκαπούρη: Marshall Cavendish International (Ασία). Pte. Ltd. 

## Εξωτερικοί σύνδεσμοι

* Διάγραμμα Unicode για τα Μαλαγιαλάμ (Μορφή PDF)
* Γραμματική
* Malayali Podcasts in RaydioActive
* Πληκτρολόγηση Μαλαγιαλαμικών

Κατηγορία:Γλώσσες της Ινδίας
Garcinia staudtii

Η ***Garcinia staudtii***, είναι είδος ανθοφόρου φυτού της οικογένειας των Κλουσιίδων (*[[Clusiaceae]]*). Απαντάται στο Καμερούν και τη Νιγηρία. Απειλείται από την απώλεια βιότοπου.

## Δείτε επίσης
* Γαρκινία
* Γαρκινία η ινδική

## Παραπομπές

staudtii
Κατηγορία:Χλωρίδα του Καμερούν
Κατηγορία:Χλωρίδα της Νιγηρίας
Κατηγορία:Ευάλωτα φυτά
Καζιμίρ Β΄ της Βέντσιτσα

Ο **Καζιμίρ Β΄**, πολωνικά: Kazimierz ΙΙ (π. 1261/2 - 10 Ιουνίου 1294) από τον Οίκο των Πιαστ ήταν δούκας της Βέντιτσα (1288-), τού Μπζεστς Κουγιάφσκι (1267-88) και τού Ντομπζίνι (1275-88).

## Βιογραφία
Ήταν ο τέταρτος γιος τού Καζιμίρ Α΄ δούκα της Κουγιάβια και της Ευφροσύνης των Πιαστ-Σιλεσίας, κόρης τού Καζιμίρ Α΄ δούκα του Οπόλε.

Ο πατέρας του από έναν προηγούμενο γάμο είχε άλλους δύο γιους. Όταν το 1267 αυτός απεβίωσε, ο Καζιμίρ Β΄ και οι δύο αμφιθαλείς αδελφοί του κληρονόμησαν το μερίδιό τους υπό την επιτροπεία της μητέρας τους (ο Καζιμίρ Β΄ ήταν 6 ετών), ως το 1275 οπότε θεωρήθηκαν ενήλικοι (ο Καζιμίρ Β΄ έγινε 14 ετών) και κυβερνούσαν μαζί. Το 1288 απεβίωσε ο ετεροθαλής αδελφός του Λέσεκ Β΄ δούκας της Βέντιτσα και ο Καζιμίρ Β΄ έλαβε το δουκάτο εκείνου, που ήταν στο κέντρο της Πολωνίας.

### Συνεργασία με τον Βλάντισλαφ Α΄
Το 1289 ο Καζιμίρ Β΄ και ο μεγαλύτερος αμφιθαλής αδελφός του Βλάντισλαφ Α΄ ο *Βραχύς* υποστήριξαν την εκστρατεία τού Μπολέσλαφ Β΄ κυβερνήτη τού Πουότσκ για τον θρόνο της Κρακοβίας. Οι ενωμένες δυνάμεις τους νίκησαν στις 26 Φεβρουαρίου τα στρατεύματα των Πιαστ-Σιλεσίας Ερρίκου Γ΄, Μπόλκο Α΄ και Πσέμκο στη μάχη τού Σέβιες. Σύντομα μετά για άγνωστους λόγους ο Μπολέσλαφ Β΄ του Πουότσκ αποκήρυξε τη διεκδίκησή του και αυτό έκανε τον Βλάντισλαφ Α΄ τον *βραχύ* να κατακτήσει την Μικρότερη Πολωνία για τον εαυτό του. Με τη στενή συνεργασία τού αδελφού του, ο Βλάντισλαφ Α΄ ο *Βραχύς* ξεκίνησε πόλεμο με τον Βεγκέσλαο Β΄ της Βοημίας. Το φθινόπωρο τού 1292 τα δύο αδέλφια εκστράτευσαν στη Βοημία, αλλά ο Βεγκέσλαος Β΄ τους αιχμαλώτισε. Στη συμφωνία ειρήνης που ακολούθησε το ίδιο έτος, τα δύο αδέλφια αναγκάστηκαν να υπογράψουν υποτέλεια στον βασιλιά της Βοημίας.

## Παραπομπές


## Πηγές
* Genealogia Piastów, Kraków 1895, pp. 342-344; Włodzimierz Dworzaczek: Genealogia, Warsaw 1959, table 3.

Κατηγορία:Οίκος των Πιαστ
Γιάννα Εγκοριάν

Η **Γιάννα Καραπέτοφνα Εγκοριάν** (ρωσικά: *Яна Карапетовна Егорян*, αρμενικά: *Յանա Կարապետի Եգորյան*, 20 Δεκεμβρίου 1993) είναι Ρωσίδα ξιφομάχος αρμενικής καταγωγής, που συμμετέχει στο αγώνισμα της σπάθης. Στις επιτυχίες της περιλαμβάνονται χρυσά μετάλλια σε διοργανώσεις ευρωπαϊκού και παγκοσμίου επιπέδου, καθώς και δύο χρυσά κατά τους Ολυμπιακούς Αγώνες του 2016 στη Βραζιλία.

## Σταδιοδρομία
Γεννήθηκε το 1993 στο Γερεβάν της Αρμενίας και σε ηλικία 6 ετών μετανάστευσε με την οικογένειά της στο ρωσική πόλη Χίμκι της περιφέρειας Μόσχας, όπου ξεκίνησε την ενασχόλησή της με την ξιφομαχία μερικά χρόνια αργότερα. Το 2010 κέρδισε δύο χρυσά μετάλλια στους Ολυμπιακούς Αγώνες Νέων που διεξήχθησαν στη Σιγκαπούρη, ενώ το ίδιο έτος κατετάγη πέμπτη στο Παγκόσμιο Πρωτάθλημα του Μπακού.

Τα επόμενα χρόνια καθιερώθηκε ως μέλος της γυναικείας ομάδας σπάθης, κερδίζοντας τέσσερα συνεχόμενα χρυσά μετάλλια στο Ευρωπαϊκό Πρωτάθλημα Ξιφομαχίας (το 2013 στο Ζάγκρεμπ, το 2014 στο Στρασβούργο, το 2015 στο Μοντρέ της Ελβετίας και το επόμενο έτος στο Τόρουν της Πολωνίας) και δύο μετάλλια στα αντίστοιχα Παγκόσμια Πρωταθλήματα (ένα ασημένιο το 2013 στη Βουδαπέστη και ένα χρυσό το 2015 στη Μόσχα). Παράλληλα, το 2014 κατέκτησε σε ατομικό επίπεδο το χάλκινο μετάλλιο στο Παγκόσμιο Πρωτάθλημα του Καζάν.
αριστερά|μικρογραφία|Η βράβευση της Εγκοριάν από τον Ρώσο πρωθυπουργό (2016).
Στις 8 Αυγούστου του 2016 κατέκτησε το χρυσό μετάλλιο στους Ολυμπιακούς Αγώνες του Ρίο, επικρατώντας στον τελικό με 15-14 της - επίσης Ρωσίδας - Σοφίγια Βελίκαγια. Στους προηγούμενους γύρους, είχε αποκλείσει διαδοχικά τη Μεξικανή Τάνια Αραγιάλες, την Ελληνίδα Βάσω Βουγιούκα, τη Ρωσίδα Γιεκατερίνα Ντιατσένκο και την Ουκρανή Όλχα Χάρλαν. Λίγες μέρες αργότερα κέρδισε το χρυσό και στο ομαδικό γυναικών της σπάθης, από κοινού με τις Βελίκαγια, Ντιατσένκο και Γαβρίλοβα. Για τις επιτυχίες έλαβε διάφορες τιμές από το ρωσικό κράτος. Ανάμεσα σε αυτές τις διακρίσεις, περιλαμβάνονται η ανακήρυξή της σε Αθλήτρια της Χρονιάς για το 2016 από το ρωσικό Υπουργείο Αθλητισμού και η βράβευσή της με το παράσημο του Τάγματος της Τιμής.

Το 2017 και το 2018 κέρδισε με τη ρωσική γυναικεία ομάδα σπάθης το ασημένιο και το χρυσό μετάλλιο στα Ευρωπαϊκά Πρωταθλήματα που διεξήχθησαν στην Τιφλίδα και το Νόβι Σαντ αντίστοιχα.

## Παραπομπές


## Εξωτερικοί σύνδεσμοι
* 

Κατηγορία:Αθλητές της ξιφασκίας
Κατηγορία:Ρώσοι Ολυμπιονίκες
Εκλογική περιφέρεια Βόρειου Τομέα Αθηνών

Η **Εκλογική περιφέρεια Βορείου Τομέα Αθηνών** είναι μία από τις εκλογικές περιφέρειες του νομού Αττικής και μία από τις τέσσερις στις οποίες διαιρείται η πρώην Νομαρχία Αθηνών. Στις 12 Ιουλίου 2018 υπερψηφίστηκε, μέσω του Κλεισθένη 1, από την Βουλή η κατάτμηση της Β' Αθηνών σε τρεις περιφέρειες.

Η  Β1' Εκλογική Περιφέρεια Βορείου Τομέα Αθηνών αποτελείται από τους κάτωθι Δήμους: Δήμος Κηφισιάς, Πεντέλης, Μεταμόρφωσης, Λυκόβρυσης-Πεύκης, Αμαρουσίου, Βριλησσίων,  Ηρακλείου, Χαλανδρίου, Αγίας Παρασκευής, Νέας Φιλαδέλφειας-Νέας Χαλκηδόνας, Νέας Ιωνίας, Γαλατσίου, Φιλοθέης-Ψυχικού και Παπάγου-Χολαργού.

Στην εκλογική περιφέρεια εκλέγονται 15 βουλευτές.

## Αποτελέσματα εκλογών
### Βουλευτικές εκλογές

### Ευρωεκλογές

## Παραπομπές

## Εξωτερικοί σύνδεσμοι
* https://web.archive.org/web/20090221030720/http://www.in.gr/news/ekloges/ekloges2.htm
* http://www.ypes.gr/ekloges/content/gr/elec_data/2004NE_per_res.asp?per_id=39

Αθηνων Β1
Ίσκια (πόλη)

Η **Ίσκια** είναι ιταλική πόλη που αποτελεί πρωτεύουσα του ομώνυμου νησιού του Τυρρηνικού πελάγους και έχει πληθυσμό 18.606 κατοίκους. Βρίσκεται στο δυτικό τμήμα του νησιού και διοικητικά υπάγεται στον ομώνυμο δήμο της Επαρχίας Νάπολης της Περιφέρειας Καμπανίας.

## Αδελφοποιημένες Πόλεις
* Μαρίνο, Ιταλία
* Σαν Πέδρο, Καλιφόρνια, Η.Π.Α.
* Μαρ ντελ Πλάτα, Αργεντινή

## Δείτε επίσης
* Ίσκια

## Εξωτερικοί σύνδεσμοι
* 

Κατηγορία:Πόλεις της Καμπανίας
Γκαζοχώρι Πάτρας

Η ονομασία **Γκαζοχώρι** ή και **Γκάζι** περιγράφει παλιά γειτονιά της Πάτρας.

## Τοποθεσία
Το Γκαζοχώρι βρισκόταν σε κεντρικό τμήμα του οικισμού της Πάτρας, στη λεγόμενη *Άνω Πόλη*. Πιο συγκεκριμένα, βρισκόταν στην αρχή των οδών *Βότσαρη* και *Παπαδιαμαντόπουλου*, στα νοτιοανατολικά της ακρόπολης της Πάτρας.

## Ονομασία
Η ονομασία της συνοικίας οφείλεται στο ότι στην περιοχή βρισκόταν σταθμός «αφής και σβέσεως των δι' αεριόφωτος φανών». Την ονομασία «Γκάζι» έφεραν τις παλιότερες δεκαετίες και οι περιοχές στις οποίες βρίσκονταν τα εργοστάσια αεριόφωτος της πόλης.

## Παραπομπές


## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Γκαζοχώρι.

Κατηγορία:Συνοικίες της Πάτρας
Σιεμόβιτ του Ντόμπζιν

Ο **Σιεμόβιτ**, πολων. Siemowit (π. 1262/7-1312) από τον Οίκο των Πιαστ ήταν δούκας τού Ντόμπζινι (1288-93, 95-1303, 05-12), τού Μπζεστς Κουγιάφσκι (1267-88) και από το 1306 κληρονομικός υποτελής τού βασιλείου της Πολωνίας.

## Βιογραφία
Ήταν ο πέμπτος γιος τού Καζιμίρ Α΄ δούκα της Κουγιάβια και της Ευφροσύνης των Πιαστ-Σιλεσίας, κόρης τού Καζιμίρ Α΄ δούκα τού Οπόλε.

Όταν αποβίωσε ο πατέρας του το 1267, κληρονόμησε μαζί με τους αμφιθαλείς αδελφούς του το μερίδιο από τις γαίες εκείνου, υπό την επιτροπεία της μητέρας τους ως το 1275, οπότε κυβέρνησαν από κοινού. Περί το 1287, ως αποτέλεσμα της (συνήθους) διαίρεσης των γαιών μεταξύ των αδελφών, έλαβε την περιοχή τού Ντόμπζινι.

Η διακυβέρνηση των συνόρων του δεν ήταν εύκολη υπόθεση για τον Σιεμόβιτ· το 1293, κατά τη διάρκεια εισβολής, αιχμαλωτίστηκε από τους Λιθουανούς. Μπόρεσε και δραπέτευσε δύο έτη μετά το 1295. Κατά την απουσία του η εξουσία ασκείτο από τον αμφιθαλή αδελφό του Βλάντισλαφ Α΄ τον *βραχύ*, που μετά την επάνοδό του, εκείνος τού παρέδωσε τη διακυβέρνηση.

Έπειτα από την απελευθέρωσή του ο Σιεμόβιτ κράτησε πιο ανεξάρτητη πολιτική. Νυμφεύτηκε την κόρη τού βασιλιά της Ρουθηνίας, γάμο που μάλλον σκέφτηκε ο Βλάντισλαφ Α΄. Η καταστροφική πολιτική τού αδελφού του προκάλεσε τη στέψη τού Βεγκεσλάου Β΄ της Βοημίας ως βασιλιά της Πολωνίας το 1300 και ανάγκασε τον Σιεμόβιτ να δηλώσει υποτέλεια σε αυτόν.

## Οικογένεια
Νυμφεύτηκε το 1296 την Αναστασία των Ρουρικιδών, κόρη τού Λέοντα Α΄ βασιλιά της Γαλικίας-Βολινίας ("Ρουθηνίας") και είχε τέκνα:
* Λέσεκ πριν το 1302-πριν το 1316, δούκας τού Ντόμπζινι.
* Βλάντισλαφ π. 130-1352.
* Καζιμίρ πριν το 1304-πριν το 1316.
* Μπολέσλαφ 1304/5-1327/9, δούκας τού Ντόμπζινι.
* Γιούντιτ απεβ. μετά το 1313.

Επειδή, όταν απεβίωσε, τα παιδιά του ήταν ανήλικα, επίτροποι ανέλαβαν η χήρα του και ο αδελφός του Βλάντισλαφ Α΄.

## Πηγές
* ''Siemowit dobrzyński'' in poczet.com
*Biography



Κατηγορία:Οίκος των Πιαστ
Κόλπος της Νάπολης

[μικρογραφία|δεξιά|Άποψη του Κόλπου της Νάπολης, με τον [Βεζούβιος|Βεζούβιο να διακρίνεται στο βάθος.]]
μικρογραφία|δεξιά|Χάρτης του κόλπου.
Ο **Κόλπος της Νάπολης** (, ) είναι γεωγραφικός θαλάσσιος σχηματισμός της νότιας Ιταλίας και συγκεκριμένα στα νοτιοδυτικά παράλια της χώρας, ο οποίος έλκει την ονομασία του από την ομώνυμη πόλη. Αποτελεί μέρος του Τυρρηνικού πελάγους της Μεσογείου θάλασσας.

Στο κεντρικό τμήμα των χερσαίας περιοχής (ακτές) του κόλπου βρίσκεται ο Βεζούβιος και νοτίως αυτού η αρχαία Πομπηία. Στον κόλπο βρίσκονται τα νησιά Ίσκια, Κάπρι και Προτσίντα, καθώς και τα μικρότερα Νησίδα και Βιβάρα.

Η περιοχή του κόλπου στο σύνολο της αποτελεί φημισμένο τουριστικό προορισμό της Ιταλίας.

## Εξωτερικοί σύνδεσμοι
* 

Ναπολη
Ναπολη
Κατηγορία:Γεωγραφικοί σχηματισμοί της Καμπανίας (Ιταλία)
Κατηγορία:Γεωγραφικοί σχηματισμοί της Τυρρηνικής Θάλασσας
Κατηγορία:Γεωγραφία της Μητροπολιτικής Πόλεως της Νάπολης
Κατηγορία:Βεζούβιος
Κατηγορία:Αθλητικές εγκαταστάσεις Θερινών Ολυμπιακών Αγώνων 1960